U xuddi quyosh ko‘zoynaklariga o‘xshab ketadi. Foto: Huawei Xitoyning Huawei texnologiya giganti Vision Glass virtual reallik ko‘zoynaklarini taqdim etdi. Qurilmaning o‘zi g‘ayrioddiy – unda protsessor ham, akkumulyator ham yo‘q, uning ishlashi uchun smartfonga ulanish talab etiladi. Kompaniya taqdimotiga ko‘ra, Vision Glass - smartfon «ekranini mukammallashtirishga» yordam beruvchi qurilma. Shu bilan birga, u oddiy quyosh ko‘zoynaklariga o‘xshaydi. Foto: Huawei Ko‘zoynakning o‘zida faqat dinamiklar va ikkita FullHD OLED displeyi bor. Ular 120 dyuymga teng bo‘lgan yagona tasvirni shakllantiradi. Maksimal yorqinlik - 480 kd/kv.m, rang maydoni qamrovi 90 foizga teng. Qurilma smartfonga USB-C orqali ulanadi. Ko‘zoynak batareyasining ishlash muddati telefon batareyasi bilan teng. Foto: Huawei Xitoyda qurilma dekabr oyida sotuvga chiqariladi. Uning narxi hozircha oshkor etilmadi. Biroq, Vision Glass an’anaviy to‘ldirilgan reallik ko‘zoynaklariga qaraganda ancha arzon bo‘lishi aniq.